## Проблеми с качеството на печата

Ако вътрешността на принтера е замърсена или хартията е поставена неправилно, може да има спад в качеството на печата. Вижте таблицата по-долу, за да отстраните проблема.

Състояние | Препоръчителни решения
--- | ---

Светъл или избледнял печат

- Ако на страницата се появи вертикална бяла черта или избледняла зона, подаването на тонер е слабо. Поставете нова тонер касета (вж. Смяна на тонер касетата).

- Хартията може да не отговаря на спецификациите, например хартията е прекалено влажна или прекалено груба.

- Ако цялата разпечатка е светла, настройката за разделителната способност на печат е прекалено ниска или е включен режимът за икономия на тонер. Настройте разделителната способност на печат и изключете режима за икономия на тонер. Вижте помощния екран на драйвера на принтера.

- Комбинация от избледнели или размазани дефекти може да показва, че тонер касетата има нужда от почистване. Почистете вътрешността на принтера (вж. Почистване на устройството).

- Повърхността на дългата стъклена лента във вътрешна част на устройството може да е замърсена. Почистете вътрешността на принтера (вж. Почистване на устройството). Ако тези стъпки не решат проблема, свържете се със сервизния отдел.

Горната половина на хартията е отпечатана в по-светъл цвят от останалата част от хартията

Тонерът може да не се слепва правилно към този вид хартия.

- Променете опциите за печат и пробвайте отново. Отидете в Предпочитания за печат, щракнете върху раздел Paper и задайте типа на хартията на Recycled (вж. Отваряне на предпочитания за печат).

Петна от тонер

- Хартията може да не отговаря на спецификациите, например хартията е прекалено влажна или прекалено груба.

- Трансферната ролка може да е замърсена. Почистете вътрешността на принтера (вж. Почистване на устройството).

- Пътят на хартията може да се нуждае от почистване. Свържете се със сервизния представител (вж. Почистване на устройството).

Пропуски при печата

Ако избледнели зони, предимно обли, се появяват на случайни места по страницата:

- Може само един лист хартия да е дефектен. Опитайте да повторите отпечатването.

- Влажността по страницата е неравномерна или има мокри петна по повърхността. Опитайте с друга марка хартия.

- Пакетът хартия е с лошо качество. Производственият процес може да накара някои области да не попиват тонер. Използвайте друг тип или марка хартия.

- Променете опциите за печат и пробвайте отново. Отидете в Предпочитания за печат, щракнете върху раздела Paper и задайте типа на Thick (вж. Отваряне на предпочитания за печат).

Ако тези стъпки не решат проблема, свържете се със сервизния отдел.

Бели петна

Ако по страницата се появяват бели петна:

- Хартията е прекалено груба и много прах от нея се отделя по вътрешните части на устройството. Трансферната ролка може да е мръсна. Почистете вътрешността на принтера (вж. Почистване на устройството).

- Пътят на хартията може да се нуждае от почистване. Почистете вътрешността на принтера (вж. Почистване на устройството).

Ако тези стъпки не решат проблема, свържете се със сервизния отдел.

Вертикални линии

Ако по страницата се появяват черни вертикални линии:

- Повърхността (частта с барабана) на тонер касетата, намираща се вътре в устройството, най-вероятно е надраскана. Отстранете старата тонер касета и поставете нова (вж. Смяна на тонер касетата).

Ако по страницата се появяват бели вертикални линии:

- Повърхността на дългата стъклена лента във вътрешна част на устройството може да е замърсена. Почистете вътрешността на принтера (вж. Почистване на устройството). Ако тези стъпки не решат проблема, свържете се със сервизния отдел.

Черно-бял или цветен фон

Ако степента на оцветяване на фона стане неприемлива:

- Използвайте по-лека хартия.

- Проверете условията на средата, в която е инсталиран принтерът: прекомерно сухи условия или висока влажност (по-висока от 80% RH) може да увеличи фоновото оцветяване.

- Извадете старата тонер касета и поставете нова (вж. Смяна на тонер касетата).

- Разклатете силно тонера (вж. Преразпределяне на тонера).

Размазване на тонер

- Почистете вътрешността на принтера (вж. Почистване на устройството).

- Проверете типа и качеството на хартията.

- Отстранете старата тонер касета и поставете нова (вж. Смяна на тонер касетата).

Повтарящи се вертикални дефекти.

Ако по отпечатваната страна на страницата се появяват следи на равни интервали:

- Тонер касетата може да е повредена. Ако все още имате същия проблеми, отстранете тонер касетата и поставете нова (вж. Смяна на тонер касетата).

- Части от принтера може да са зацапани с тонер. Ако дефектът се появява на гърба на страницата, проблемът вероятно ще се саморазреши след няколко страници.

- Фюзерът може да е повреден. Свържете се със сервизния представител.

Петна по фона

Петната по фона са резултат от парчета тонер, разпръснати случайно върху страницата.

- Хартията може да е прекалено влажна. Опитайте да печатате с друг пакет хартия. Не отваряйте пакетите хартия, докато това не е необходимо, за да не попива прекалено много влага.

- Ако петна по фона се образуват върху плик, променете оформлението така, че да избегнете печат върху зоните, препокриващи ръбовете на гърба на плика. Печатът върху ръбове може да предизвика проблеми.

  Или изберете Thick от прозореца Предпочитания за печат (вж. Отваряне на предпочитания за печат).

- Ако петната по фона покриват цялата повърхност на отпечатаната страница, променете резолюцията чрез софтуерното приложение или в Предпочитания за печат (вж. Отваряне на предпочитания за печат). Уверете се, че е избран подходящия тип хартия. Например: Ако бъде избрана "Thicker Paper", но всъщност се използва "Plain Paper" може да се появи претоварване, което да доведе до проблеми с качеството.

- Ако използвате нова тонер касета, първо разклатете тонера (вж. Преразпределяне на тонера).

Има тонер частици около получерните символи или картини

Тонерът може да не се слепва правилно към този вид хартия.

- Променете опциите за печат и пробвайте отново. Отидете в Предпочитания за печат, щракнете върху раздел Paper и задайте типа на хартията на Recycled (вж. Отваряне на предпочитания за печат).

- Уверете се, че е избран подходящия тип хартия. Например: Ако бъде избрана "Thicker Paper", но всъщност се използва "Plain Paper" може да се появи претоварване, което да доведе до проблеми с качеството.

Неправилни знаци

- Ако знаците са неправилно оформени и оставят сенки, хартията може да е прекалено гладка. Пробвайте с друга хартия.

Изкривяване на страницата

- Проверете дали хартията е правилно поставена.

- Проверете типа и качеството на хартията.

- Уверете се, че водачите не са прекалено стегнати или прекалено отпуснати спрямо тестето хартия.

Подвиване или накъдряне

- Проверете дали хартията е правилно поставена.

- Проверете типа и качеството на хартията. Високата температура и влажността могат да накарат страницата да се извие.

- Обърнете тестето хартия в тавата. Също пробвайте да завъртите хартията на 180° в тавата.

Гънки или смачкани места

- Проверете дали хартията е правилно поставена.

- Проверете типа и качеството на хартията.

- Обърнете тестето хартия в тавата. Също пробвайте да завъртите хартията на 180° в тавата.

Гърбовете на разпечатките са мръсни

- Проверете за изтичане на тонер. Почистете вътрешността на принтера (вж. Почистване на устройството).

Цветни или черни страници

- Тонер касетата може да не е правилно поставена. Извадете тонера и го поставете обратно.

- Тонер касетата може да е дефектна. Отстранете старата тонер касета и поставете нова (вж. Смяна на тонер касетата).

- Принтерът може да се нуждае от ремонт. Свържете се със сервизния представител.

Нефиксиран тонер

- Почистете вътрешността на принтера (вж. Почистване на устройството).

- Проверете типа и качеството на хартията.

- Отстранете старата тонер касета и след това поставете нова (вж. Смяна на тонер касетата).

Ако проблемът продължи да съществува, принтерът може да се нуждае от ремонт. Свържете се със сервизния представител.

Празни символи

Празните места в знаците са бели зони в части от знаците, които трябва да бъдат черни:

- Може да печатате върху обратната страна на хартията. Извадете хартията и я обърнете обратно.

- Хартията може да не отговаря на спецификациите за хартия.

Хоризонтални ивици

Ако се появят хоризонтални черни ивици или размазване:

- Тонер касетата може да е неправилно поставена. Извадете тонера и го поставете обратно.

- Тонер касетата може да е дефектна. Отстранете старата тонер касета и поставете нова (вж. Смяна на тонер касетата).

Ако проблемът продължи да съществува, принтера може да се нуждае от ремонт. Свържете се със сервизния представител.

Подвиване

Ако отпечатаната хартия е подвита или не се подава в принтера:

- Обърнете тестето хартия в тавата. Също пробвайте да завъртите хартията на 180° в тавата.

- Променете опциите за хартия на принтера и пробвайте отново. Отидете в Предпочитания за печат, щракнете върху раздел Paper и задайте типа на Thin (вж. Отваряне на предпочитания за печат).

- На няколко страници се появява неизвестно изображение

- Нефиксиран тонер

- Светъл печат или замърсяване

Най-вероятно вашето устройство се използва на надморска височина от 1 000 м или нагоре. По-голямата височина може да повлияе върху качеството на печат, като например нефиксиран тонер или светли изображения. Променете настройка на надморска височина на вашето устройство (вж. Настройка на надморската височина).