## IPv6 конфигурация

IPv6 се поддържа правилно само от Windows Vista или по-висока.

- Някои функции и допълнителни елементи може да не са налични в зависимост от модела или страната (виж Характеристики по модели или Преглед на менютата).

- Ако изглежда,че IPv6 мрежата не работи, върнете фабричните стойности по подразбиране на всички мрежови настройки и опитайте отново чрез Clear Setting.

В IPv6 мрежова среда, изпълнете следващата процедура, за да използвате IPv6 адреса.

### От контролния панел

1. Свържете устройството към мрежата чрез мрежови кабел.

2. Включете устройството.

3. Отпечатайте Отчет за конфигурацията на мрежата, който ще провери IPv6 адресите (вижте Отпечатване на отчет за конфигурация на мрежа).

4. Изберете Старт > Контролен панел > Принтери и факсове.

5. Щракнете Добавяне на принтер в лявата част на прозореца Принтери и факсове.

6. Щракнете върху Добавяне на локален принтер в прозореца Добавяне на принтер.

7. Прозорецът Съветник за добавяне на принтер се появява. Следвайте инструкциите в прозореца.

Ако устройството не работи в мрежовата среда, активирайте IPv6. Разгледайте следващия раздел.

#### Активиране на IPv6

1. Натиснете бутона (Menu) на контролния панел.

2. Натиснете Network > TCP/IP (IPv6) > IPv6 Activate.

3. Изберете On и натиснете OK.

4. Изключете и включете устройството отново.

5. Инсталирайте отново драйвера на принтера.

#### Настройване на IPv6 адрес

Устройството поддържа следните IPv6 адреси за управление и печатане в мрежа.

- Link-local Address: Cамоконфигуриращ се локален IPv6 адрес (адресът започва с FE80).

- Stateless Address: IPv6 адрес, който е конфигуриран автоматично от мрежовия маршрутизатор.

- Stateful Address: IPv6 адрес, конфигуриран от DHCPv6 сървър.

- Manual Address: IPv6 адрес, конфигуриран ръчно от потребителя.

##### Конфигуриране на DHCPv6 адрес (с мониторинг)

Ако имате DHCPv6 сървър във Вашата мрежа, можете да настроите една от следните опции за конфигуриране на динамичен хост по подразбиране.

1. Натиснете бутона (Menu) на контролния панел.

2. Натиснете Network > TCP/IP (IPv6) > DHCPv6 Config.

3. Натиснете OK, за да изберете желаната стойност.

   - DHCPv6 Addr.: Винаги използвате DHCPv6, независимо от изискванията на маршрутизатора.

   - DHCPv6 Off: Никога не използвате DHCPv6, независимо от изискванията на маршрутизатора.

   - Router: Използвате DHCPv6, само когато се изисква от маршрутизатора.

### От SyncThru™ Web Service

За модели, които нямат дисплей върху контролния панел, трябва най-напред да отворите SyncThru™ Web Service, използвайки IPv4 адреса и да приложите процедурата по-долу, за да използвате IPv6.

1. Отворете уеб браузър, например Internet Explorer от Windows. Въведете IP адреса на устройството (http://xxx.xxx.xxx.xxx) в полето за адреса и натиснете клавиш Enter, или щракнете върху Старт.

2. Ако това е първият път, в който влизате в SyncThru™ Web Service, трябва да се впишете като администратор. Въведете указаните по-долу ИД и парола по подразбиране.

   - ID: admin

   - Password: sec00000

3. Когато се отвори прозорецът SyncThru™ Web Service, придвижете курсора на мишката върху Settings в най-горната лента на менюто и кликнете Network Settings.

4. Кликнете TCP/IPv6 в левия прозорец на уебстраницата.

5. Поставете отметка в квадратчето IPv6 Protocol, за да активирате IPv6.

6. Поставете отметка в полето на квадратче Manual Address. Тогава, текстовото поле Address/Prefix е активирано.

7. Въведете останалата част от адреса (напр. 3FFE:10:88:194::AAAA. “A” е шестнадесетична цифра от 0 до 9, A до F).

8. Изберете DHCPv6 конфигурация.

9. Щракнете върху бутона Apply.

#### Използване на SyncThru™ Web Service

1. Отворете уеб браузър, напр. Internet Explorer, който поддържа IPv6 адресиране като URL.

2. Изберете един от IPv6 адресите (Link-local Address, Stateless Address, Stateful Address, Manual Address) от Отчета за конфигурацията на мрежата (вижте Отпечатване на отчет за конфигурация на мрежа).

3. Въведете IPv6 адреса (напр.: http://[FE80::215:99FF:FE66:7701]).

   Адресът трябва да бъде обграден от “[ ]” скоби.