## Полезни мрежови програми

Има няколко налични програми за лесно задание на мрежови настройки. Мрежовият администратор може да управлява няколко устройства в мрежата.

- Преди да използвате програмите по-долу, най-напред настройте IP адреса.

- Някои функции и допълнителни елементи може да не са налични в зависимост от модела или страната (виж Характеристики по модели).

### SyncThru™ Web Service

Уеб сървърът, вграден във вашето мрежово устройство, позволява да извършвате следните задачи (вижте Използване на SyncThru™ Web Service).

- Проверявате информация и състояние на консумативите.

- Персонализирате настройките на устройството.

- Зададете опцията за имейл известие. Когато зададете тази опция, състоянието на устройството (недостиг в тонер касетата или грешка в устройството) ще бъде изпратено автоматично на имейл адреса на определен човек.

- Конфигурирате параметрите на мрежата, необходими на принтера, за да се свърже към различни мрежови среди.

### SyncThru™ Web Admin Service

Решение за уеб-базирано управление на устройството за мрежови администратори. SyncThru™ Web Admin Service ви предоставя ефективен начин за управление на мрежови устройства и ви позволява да наблюдавате и отстранявате дистанционно проблеми с тях от всяко място с достъп до корпоративна интернет мрежа.

- Изтеглете тази програма от http://solution.samsungprinter.com.

### Настройка на кабелна мрежа SetIP

Тази помощна програма позволява да избирате мрежови интерфейс и ръчно да конфигурирате IP адресите за работа с TCP/IP протокола.

- Вижте IPv4 конфигуриране чрез програмата SetIP (Windows).

- Вижте IPv4 конфигуриране чрез програмата SetIP (Macintosh).

- Вижте IPv4 конфигуриране чрез програмата SetIP (Linux).

- Устройството не поддръжка мрежови порт, няма да можете да използвате тази функция (вижте Изглед отзад).

- TCP/IPv6 не се поддържа от тази програма.