## Съхранение на тонер касетата

Тонер касетата съдържа компоненти, чувствителни на светлина, температура и влажност. Samsung препоръчва на своите потребители да следват тези препоръки за осигуряване на оптимална ефективност, най-високо качество и по-дълъг живот на вашата нова тонер касета Samsung.

Съхранявайте тази касета в същата среда, в която ще използвате устройството. Това трябва да бъде в контролирана температура и условия на влажност. Касетата с тонер трябва да остане в пакета и без да се отваря, докато не трябва да бъде монтирана – ако няма оригинална опаковка, покрийте горния отвор на касетата с хартия и я съхранявайте в тъмен шкаф.

Отварянето на касетата преди да се използва значително намалява полезността й и срока й на експлоатация. Не я съхранявайте на пода. Ако тонер касетата бъде отстранена от принтера, следвайте инструкциите по-долу, за да съхранявате тонер касетата правилно.

- Съхранявайте касетата в защитния пакет от оригиналната опаковка.

- Съхранявайте я в хоризонтално положение (а не странично), със същата страна нагоре, както при поставяне в устройството.

- Не съхранявайте консумативи при някое от следните условия:

  - При температура, по-висока от 40 °C.

  - При влажност по-ниска от 20% или по-висока от 80%.

  - В среда с условия за резки промени на температура и влажност.

  - На пряка слънчева или изкуствена светлина.

  - В запрашени помещения.

  - В автомобил за дълъг период от време.

  - В среда с наличие на корозивни газове.

  - В среда със солен въздух.

### Инструкции за работа

- Не докосвайте повърхността на фотопроводимия барабан в касетата.

- Предпазвайте касетата от ненужни вибрации или удари.

- Никога не завъртайте ръчно барабана, особено в обратна посока – така можете да го повредите и да разсипете тонера.

### Употреба на тонер касета

Samsung Electronics не препоръчва, нито одобрява използването в принтера на касети, които не носят марката Samsung, включително такива с общо предназначение, с неизвестна марка, повторно пълнени или преработени касети.

Гаранцията на принтери Samsung не покрива повреда в устройството, причинена от употребата на повторно заредени, преработени касети или касети, които не носят търговската марка Samsung.

### Предвиден срок на експлоатация на касетата

Предвиденият срок на експлоатация на касетата (броят разпечатки за срока на тонер касетата) зависи от количеството тонер, което е необходимо за задачите за печат. Действителният брой разпечатки може да варира според плътността на текста за разпечатване върху страницата, работната среда, процентът заеман от изображения, интервалите на печат, типа на носителите и/или размера им. Например ако печатате много графики, консумацията на тонер е по-голяма и може да се наложи да сменяте касетата по-често.