## Настройка на окабелена мрежа

### Отпечатване на отчет за конфигурация на мрежа

От контролния панел на устройството можете да отпечатате Отчет за конфигурация на мрежата, който ще показва текущите мрежови настройки на устройството. Това ще ви помогне при настройването на мрежата.

- Устройството има дисплей: Натиснете бутон (Menu) на контролния панел и изберете Network > Network Conf. (Network Configuration).

- Устройството има сензорен панел: Натиснете Setup от екрана на главното меню > Network > Next > Network Configuration.

- Устройството няма дисплей: Натиснете бутона (Cancel или Stop/Clear) на контролния панел за повече от 4-5 секунди.

Като използвате този Отчет за конфигурацията на мрежата, можете да намерите MAC адреса и IP адреса на Вашето устройство.

Например:

- MAC Адрес: 00:15:99:41:A2:78

- IP Адрес: 169.254.192.192

### Настройка на IP адрес

- Устройство, което не поддържа мрежовия интерфейс, няма да може да използва тази функция (вж. Изглед отзад).

- TCP/IPv6 не се поддържа от тази програма.

Най-напред трябва да зададете IP адрес за мрежов печат и управление. В повечето случаи, нов IP адрес ще бъде зададен автоматично от DHCP (Протокол за динамично конфигуриране на хост) сървър, който се намира в мрежата.

#### IPv4 конфигуриране чрез програмата SetIP (Windows)

Преди да използвате програмата SetIP, деактивирайте защитната стена на компютъра от Контролен панел > Център за защита > Защитна стена на Windows.

1. Инсталирайте тази програма от предоставения компакт диск, като щракнете двукратно върху Application > SetIP > Setup.exe.

2. Следвайте инструкциите в прозореца за инсталация.

3. Свържете устройството към мрежата чрез мрежови кабел.

4. Включете устройството.

5. От менюто Старт на Windows, изберете Всички програми > Samsung Printers > SetIP > SetIP.

6. Щракнете върху иконата (третата отляво) в прозореца SetIP, за да отворите прозореца за конфигуриране на TCP/IP.

7. Въведете новата информация за устройството в прозореца за конфигуриране, както следва. В корпоративна интранет мрежа е възможно, преди да продължите, да се наложи администраторът на мрежата да зададе тази информация.

   Намерете MAC адреса на устройството от Отчета за конфигурация на мрежата (вижте Отпечатване на отчет за конфигурация на мрежа) и го въведете без двоеточията. Например, 00:15:99:29:51:A8 става 0015992951A8.

8. Изберете Apply и след това щракнете върху OK. Устройството автоматично ще отпечата Отчета за конфигурация на мрежата. Проверете дали всички настройки са правилни.

#### IPv4 конфигуриране чрез програмата SetIP (Macintosh)

Преди да използвате програмата SetIP, деактивирайте защитната стена на компютъра от System Preferences > Security > Firewall.

Възможно е следните инструкции да са различни за Вашия модел.

1. Свържете устройството към мрежата чрез мрежови кабел.

2. Поставете инсталационния компактдиск и отворете прозореца му, изберете MAC_Installer > MAC_Printer > SetIP > SetIPapplet.html.

3. Кликнете двукратно върху файла, при което Safari ще се отвори автоматично, след което изберете Trust. Браузърът ще отвори страницата SetIPapplet.html, която показва името на принтера и информация за IP адреса.

4. Щракнете върху иконата (третата отляво) в прозореца SetIP, за да отворите прозореца за конфигуриране на TCP/IP.

5. Въведете новата информация за устройството в прозореца за конфигурация. В корпоративна интранет мрежа е възможно, преди да продължите, да се наложи администраторът на мрежата да зададе тази информация.

   Намерете MAC адреса на устройството от Отчета за конфигурация на мрежата (вижте Отпечатване на отчет за конфигурация на мрежа) и го въведете без двоеточията. Например, 00:15:99:29:51:A8 става 0015992951A8.

6. Изберете Apply, след което OK и отново OK.

7. Излезте от Safari.

#### IPv4 конфигуриране чрез програмата SetIP (Linux)

Преди да използвате програмата SetIP, деактивирайте защитната стена на компютъра от System Preferences или Administrator.

Възможно е следните инструкции да са различни за вашия модел или операционни системи.

1. Отворете /opt/Samsung/mfp/share/utils/.

2. Щракнете два пъти върху файла SetIPApplet.html.

3. Щракнете, за да отворите прозореца за конфигуриране на TCP/IP.

4. Въведете новата информация за устройството в прозореца за конфигурация. В корпоративна интранет мрежа е възможно, преди да продължите, да се наложи администраторът на мрежата да зададе тази информация.

   Намерете MAC адреса на устройството от Отчета за конфигурация на мрежата (вижте Отпечатване на отчет за конфигурация на мрежа) и го въведете без двоеточията. Например, 00:15:99:29:51:A8 става 0015992951A8.

5. Устройството автоматично ще отпечата Отчета за конфигурация на мрежата.