## Използване на Linux Unified Driver Configurator

Unified Driver Configurator е инструмент, предназначен най-вече за конфигуриране на устройства. Можете да инсталирате Unified Linux Driver, за да използвате Unified Driver Configurator (вижте Инсталация за Linux).

След като инсталирате драйвера на вашата Linux система, иконата на Unified Driver Configurator автоматично ще бъде създадена на работния плот.

### Отваряне на Unified Driver Configurator

1. Щракнете двукратно върху Unified Driver Configurator на работния плот.

   Също така, можете да кликнете върху иконата на менюто Startup и да изберете Samsung Unified Driver > Unified Driver Configurator.

2. Кликнете върху всеки от бутоните в лявата страна, за да превключите на съответния прозорец за конфигуриране.

   1. Printer Configuration

   2. Port Configuration

   За да използвате помощта на екрана, щракнете върху бутона Help или от прозореца.

3. След като промените конфигурацията, щракнете върху Exit, за да затворите Unified Driver Configurator.

### Конфигурация на принтери

Printers configuration има два раздела: Printers и Classes.

#### Раздел Printers

Прегледайте настоящата системна конфигурация на принтера, като щракнете върху бутона с иконата на устройството в лявата част на прозореца Unified Driver Configurator.

1 | Превключва на Printers configuration.
2 | Показва всички инсталирани устройства.
3 | Показва състоянието, името на модела и URI на вашето устройство.

Бутоните за управление на принтера са както следва:

- Refresh: обновява наличните списъци с устройства.

- Add Printer: Позволява ви да добавите нови устройства.

- Remove Printer: премахва избраното устройство.

- Set as Default: Настройва настоящото избрано устройство като устройство по подразбиране.

- Stop/Start: Спира/стартира устройството.

- Test: Позволява да отпечатате пробна страница, за да се уверите, че устройството работи правилно.

- Properties: Позволява ви да видите и промените свойствата на принтера.

#### Раздел Classes

Раздел Classes показва списък с налични класове устройства.

1 | Показва всички класове устройства.
2 | Показва състоянието на класа и броя устройства в класа.

- Refresh: Обновява списъка с класове.

- Add Class: Позволява ви да добавите нов клас устройства.

- Remove Class: премахва избрания клас устройства.

### Ports configuration

В този прозорец можете да видите списъка с налични портове, да проверите състоянието на всеки порт и да освободите порт, който е блокирал в състояние “заето”, след като собственикът му е преустановил изпълнението на задачата по някаква причина.

1 | Превключва на Ports configuration.
2 | Показва всички налични портове.
3 | Показва типа порт, устройството, свързано с порта, и състоянието.

- Refresh: Обновява списъка с налични портове.

- Release port: Освобождава избрания порт.