## Използване на SyncThru™ Web Service

- Internet Explorer 6.0 или по-висока версия е минималното изискване за SyncThru™ Web Service.

- В зависимост от опциите и моделите описанието на SyncThru™ Web Service в това ръководството на потребителя може да се различава от вашето устройство.

- Само за мрежовия модел (вижте Софтуер).

### Достъп до SyncThru™ Web Service

1. Отворете уеб браузър, например Internet Explorer от Windows.

   Въведете IP адреса на вашия принтер (http://xxx.xxx.xxx.xxx) в полето за адреса и натиснете клавиш Enter или щракнете върху Старт.

2. Вграденият в устройството уеб адрес се отваря.

#### Влизане с парола в SyncThru™ Web Service

Преди да конфигурирате опции в SyncThru™ Web Service, трябва да влезете с парола като администратор. Можете да използвате SyncThru™ Web Service и без да влизате с парола, но така няма да имате достъп до раздел Settings и раздел Security.

1. Щракнете върху Login в горната дясна част на уеб сайта на SyncThru™ Web Service.

2. Въведете ID и Password и след това щракнете върху Login.

   - ID: admin

   - Password: sec00000

### SyncThru™ Web Service преглед

В зависимост от модела на устройството някои раздели може да не се визуализират.

#### Раздел Information

този раздел предоставя обща информация за вашето устройство. Можете да проверявате неща, като например оставащото количество тонер. Можете да отпечатвате и отчети, например отчет за грешки.

- Active Alerts: Показва предупрежденията, които са се появили в устройството, както и тяхната сериозност.

- Supplies: Показва колко страници са отпечатани и оставащото в тонер касетата количество тонер.

- Usage Counters: Показва броячите за употреба според типа печат: едностранен и двустранен.

- Current Settings: Показва информация за устройството и мрежата.

- Print information: Отпечатва отчети, като например отчети, свързани със системата, имейл адреси и отчети за шрифта.

#### Раздел Settings

Този раздел ви позволява да задавате конфигурациите, предоставени от вашето устройство и мрежа. Необходимо е да влезете с парола като администратор, за да прегледате този раздел.

- Раздел Machine Settings: Задава предоставените от вашето устройство опции.

- Раздел Network Settings: Показва опции за мрежова среда. Задава опции, като TCP/IP и мрежови протоколи.

#### Раздел Security

Този раздел позволява да задавате защитна информация за вашето устройство и мрежа. Необходимо е да влезете с парола като администратор, за да прегледате този раздел.

- System Security: Задава информация за системния администратор и разрешава и забранява функции на устройството.

- Network Security: Задава настройки за HTTP, IPSec, IPv4/IPv6 филтриране, 802.1x и сървъри за удостоверяване.

- User Access Control: Разпределя потребителите в няколко групи според ролите им. Всяко упълномощаване, удостоверяване или отчитане на потребител ще се контролира от определението на ролята на групата.

#### Раздел Maintenance

Този раздел позволява да поддържате устройството чрез надстройка на фърмуера и настройка на информация за контакт за изпращане на имейли. Можете и да отворите уеб сайта на Samsung или да изтеглите драйвери, като изберете менюто Link.

- Firmware Upgrade: Извършете надстройка на фърмуера на вашето устройство.

- Contact Information: Показва информация за контакт.

- Link: Показва връзки към полезни сайтове, от които можете да теглите или проверявате информация.

### Настройка на имейл известие

Чрез настройката на тази опция можете да получавате имейли относно състоянието на вашето устройство. Със задаването на информация като IP адрес, име на хост, имейл адрес и SMTP сървър, състоянието на устройството (недостиг на тонер в касетата или грешка в устройството) ще се изпраща автоматично до определен имейл адрес. Тази опция може да се използва по-често от администратора на устройството.

Някои менюта може да не се появят на дисплея в зависимост от опциите или моделите. Ако това се случи, съответната опция не е налична за вашето устройство.

1. Отворете уеб браузър, например Internet Explorer, от Windows.

   Въведете IP адреса на устройството (http://xxx.xxx.xxx.xxx) в полето за адреса и натиснете клавиш Enter, или щракнете върху Старт.

2. Вграденият в устройството уеб адрес се отваря.

3. От раздел Settings изберете Machine Settings > E-mail Notification.

   Ако не сте конфигурирали изходяща сървърна среда, отидете на Settings > Network Settings > Outgoing Mail Server(SMTP), за да конфигурирате мрежовата среда, преди да зададете изпращане на имейл известие.

4. Изберете отметката Enable, за да използвате E-mail Notification.

5. Щракнете върху бутон Add, за да добавите потребител за имейл известяване.

   Задайте името на получателя и имейл адреса(ите) с елементите за известяване, за които искате да бъде получено предупреждение.

6. Щракнете върху Apply.

Ако има активирана защитна стена, възможно е имейлът да не бъде изпратен успешно. В такъв случай се обърнете към администратор на мрежата.

### Настройване на данни за системен администратор

Тази настройка е необходима за използване на опцията за имейл известяване.

Някои менюта може да не се появят на дисплея в зависимост от опциите или моделите. Ако това се случи, съответната опция не е налична за вашето устройство.

1. Отворете уеб браузър, например Internet Explorer от Windows.

   Въведете IP адреса на устройството (http://xxx.xxx.xxx.xxx) в полето за адреса и натиснете клавиш Enter или щракнете върху Старт.

2. Вграденият в устройството уеб адрес се отваря.

3. От раздел Security, изберете System Security > System Administrator

4. Въведете името на администратора, телефонен номер, местоположение и имейл адрес.

5. Кликнете върху Apply.