## Преразпределяне на тонера

Когато тонер касетата е близо до пълното си изразходване:

- Появяват се бели линии или по-светъл печат и/или странични промени в плътността.

- Светодиодът за Status мига в червено. В случай на устройство със светодиод Toner, той мига в оранжево.

Ако това се случи, можете временно да подобрите качеството на печат, като преразпределите оставащия тонер в касетата. В някои случаи ще продължат да се появяват бели черти или бледи разпечатки дори и след като сте преразпределили тонера.

В зависимост от опциите и моделите, илюстрациите в това ръководство на потребителя може да се различават от Вашето устройство. Проверете типа на вашето устройство (вж. Изглед отпред).

- За да не повредите тонер касетата, не я излагайте на светлина за повече от няколко минути. Ако е необходимо, я покрийте с лист хартия.

- Не докосвайте зелената част на тонер касетата. Използвайте дръжката на касетата, за да избегнете докосването на тази зона.

- За отваряне на опаковката на тонер касетата не използвайте остри предмети като нож или ножица. Те могат да надраскат барабана на касетата.

- Ако върху дрехите ви попадне тонер, избършете го със суха кърпа и изперете със студена вода. Топлата вода фиксира тонера към тъканта.

- При отваряне на сканиращия блок, дръжте подаващия блок за документи и сканиращия блок заедно.