## Локално инсталиране на драйвер

Локално свързано устройство представлява устройство, което е директно свързано към вашия компютър посредством кабел. Ако вашето устройство е свързано в мрежа, пропуснете следващите стъпки и отидете на инсталиране на драйвер на устройство, свързано в мрежа (вижте Инсталиране на драйвер по мрежата).

- Ако използвате операционна система Macintosh или Linux, направете справка с Инсталация за Macintosh или Инсталация за Linux.

- Прозорецът за инсталиране в това Ръководство на потребителя може да се различава в зависимост от устройството и използвания интерфейс.

- Избирането на Custom Installation позволява да изберете програмите, които да бъдат инсталирани.

- Използвайте само USB кабел, не по-дълъг от 3 м.

### Windows

1. Уверете се, че устройството е свързано към вашия компютър и е включено.

   Ако по време на инсталационната процедура се появи “Съветник за откриване на нов хардуер”, щракнете върху Отказ или затворете прозореца.

2. Поставете предоставения компактдиск със софтуер в CD-ROM устройството.

   Ако инсталационният прозорец не се появи, щракнете Старт > Всички програми > Принадлежности > Изпълни.

   Напишете X:\Setup.exe, като замените “X” с буквата, която представлява Вашето CD-ROM устройство, и щракнете върху OK.

3. Изберете Install Now.

4. Прочетете License Agreement и изберете I accept the terms of the License Agreement. След това щракнете върху Next.

5. Следвайте инструкциите в прозореца за инсталация.